标题：颜光敏
生平简介
颜光敏，颜回之六十七世孙，与其兄颜光猷、弟颜光斅（xiào）系同胞三兄弟。明末河间知府颜胤绍之孙，清廪生颜伯璟之子，曲阜城西北龙湾村（今颜家河口）人。后迁居曲阜城内天官第街。“曲  颜光敏画像[1]阜三颜”均为清康熙年间进士。“颜氏一母三进士”曾在曲阜传为佳话。
光敏生于崇祯十三年（1640）正月初七，自幼聪颖异常，9岁能写八股文，13岁能赋诗，曾作《仲秋泗河泛舟赋》，善书行草，15岁入童子试，入孔颜曾孟四氏学就读，由于品学兼优，16岁为廪膳生，月米六斗，曾拜提督学政施闰章为师。清顺治十四年（1657）参加乡试，因非孔氏后裔而名列副榜，举入国子监就读。康熙六年（1667）中二甲第十三名进士，授官国史院中书舍人。康熙八年（1669）皇帝驾临太学，加恩于在京为官的四氏子孙，光敏被破格提升为礼部仪制司主事，次年被任命为会试同考官。后被派往龙江（今齐齐哈尔）监理关税。时逢皇帝加恩封赏，被授予奉直大夫（文职从五品）调吏部稽勋清吏司主事。康熙十五年（1676）父死回乡丁忧，在家服丧三年，又养病三年，康熙二十一年（1682）回京任吏部验封清吏司主事，后升本司员外郎、郎中。康熙二十三年（1684）九月授奉政大夫，次年秋，改任吏部考功清吏司郎中。康熙二十五年（1686）任《大清一统志》编修官，同年八月染疾，九月晦日卒于京师宣武门私第，年仅四十七岁，次年归葬曲阜。
个人成就
颜光敏爱好广泛，博览群籍。通律历，晓勾股，善鼓琴，工书法；长于骑射，善于踢球，爱下围棋，喜做投壶游戏。所作古体诗，训辞深奥有汉魏遗音，近体诗清新婉约，酷似唐人。郑则厚曰：“乐圃五言，原本三谢；七古在李颀、杜甫之间。近体秀逸深厚，出入钱、刘。”光敏对《大学》章句尤深通要旨，亦好游览，广交海内外名士，著名学者顾炎武、剧作家孔尚任等都是他的知己，情同手足。他与尚书宋荦、侍郎田雯、国子祭酒曹禾等结成“十子诗社”，并被举为诗坛盟主，时有“康熙十子”之美誉。后刻成《十子诗略》l部。其著作尚有《大学订本》l卷， 《乐圃诗集》4卷，《未信堂时艺》1卷，《训蒙日纂》2卷，《未信篇》l卷、《家诫》4卷，《旧雨草堂诗》2卷，《南行日记》1卷。
清史文载
光敏，字逊甫，曲阜人，颜子六十七世孙也。康熙六年进士，除国史院中书舍人。帝  颜光敏藤阴读书图幸太学，加恩四氏子孙，授礼部主事，历吏部郎中。其为诗秀逸深厚，出入钱、刘。吴江计东谓足以鼓吹休明。雅善鼓琴，精骑射蹋鞠。尝西登太华，循伊阙，南浮江、淮，观涛钱塘，溯三衢。所至辄命工为图，得金石文恒悬之屋壁。有乐圃集、旧雨堂集。
诗作选摘
【柴门 】
柴门无暑气，清兴发今朝。山雨乍连夜，溪流初断桥。
秫田争乳雀，风柳厌鸣蜩。便拟褰裳去，轻泥涨未消。
【张茅】
驿树参差陇麦交，微茫一径是张茅。河流绕地浮三晋，山势连空结二崤。
云外旌旗闲古戍，洞中烟火出危巢。岩花岸草空经眼，那得他乡有乐郊。
【潼关】
连山觅路纵横断，粉堞当空结构牢。万里河流蒲阪动，九天秋色岳莲高。
燕齐无计挠秦帝，关陇频闻唱董逃。设险当年隶畿辅，庙谟亲见紫宸劳。
【望华山】
潼关西上见嵯峨，路入云台佳气多。万壑深松寒白日，三峰积雪照黄河。
天鸡晓彻扶桑涌，石马宵鸣翠辇过。拟向青冥销永夏，莲花玉井竟如何。
【登太华山·千尺峡】
青柯围翠屏，四合无嵌窦？东北穷石林，劈空悬巨霤。巉岩互喷薄，造化争一候。天矫转蛇龙，窅冥穿鼯鼬。侧闻天籁发，旷野雷霆斗。仰井窥秋旻，浮云袅清昼。白帝觞百神，众峰为笾豆。琼台阻且长，翠葆纷何就。
【登太华山·瀑布】
溪回硖角转，三峰面始正。万仞青琅玕，瀑流下砰訇。天逼多烈风，飘洒无时定。细沫随雾消，大珠如星迸。石罅昔未辟，停泓绝人径。时挹霄汉芬，遥想菡萏盛。谁使鸿濛开，瑶宫借涵映。高罗有垂猿，登历当与并。
【登太华山·犁沟】
犁沟划绝壁，直上无回藏。熊经复鱼贯，谁得相扶将。危柯袅撑拄，修绠垂毫芒。仰睇愁瞑眩，况乃穷八荒。昔梦逐化人，灵境空徬徨。退身渺无地，懦夫亦时强。高林绝鸟雀，万壑闻笙簧。便合此中住，弥年承玉浆。
【登太华山·白云峰】
三峰信灵造，巍巍司寇冠。磊砢不尽泄，蚴蟉复北盘。结空出瑶几，前对香炉寒。大道望如发，豁然见长安。我行采山荪，葱蒨被冈峦。秋色何时来，万里霜林丹。三川富陈迹，八水无停澜。玉女怅不顾，目断双青鸾。
【登太华山·擦耳崖】
振衣更南登，诡状乃非一。蚁行缘危栈，逡巡皆股栗。侧身常甐耳，茹趾妨齧膝。吹径乾松花，滴空熟崖蜜。萧摵无人踪，坐惜幽芳失。昔闻避世乱，鸡犬喧云日。劫火烧咸秦，遥慨人代毕。遗灶尚可寻，终当置蓬室。
【登太华山·苍龙岭】
纡回下平坡，削成当左冲。青霄岚彩灭，蜿蟺垂苍龙。修鳞剥石藓，高脊突剑锋。神物倏幻化，雷雨愁相从。玉京多栏楯，琪树无春冬。咫尺不可接，劳心益忡忡。危巢见炊烟，下界闻夕钟。相携戒前路，日暮崖霜浓。
【登太华山·西峰】
众险历已穷，千盘堕幽渺。西见青莲花，娟洁万象表。夕气收秦川，蜃市竞纷扰。渐觉明霞昏，忽讶繁星绕。何年采芝翁，结庐出林杪。阴壑应天鸡，空阶裂寒篠。梦余念畴昔，纤末俱了了。愿从叔卿游，自顾浮生小。
【登太华山·南峰】
侵晨望南峰，岧峣更天半。仰凌变寒温，俯视殊昏旦。平冈始徐立，亭亭步鹤鹳。游尘失秦陇，微缕求沔汉。乱山互纠结，豁然四奔窜。欹倾如海涛，泱漭天为岸。驱马过华阴，岂谓穷壮观。徘徊俯青池，濯缨复三叹。
【登太华山·东峰】
东峰不可极，乃知造化尊。屹然鼎彝峙，势如虎豹蹲。松气望蔚蓝，无人践霜根。巨灵拓太古，高掌谁能扪。晨光没河汉，似有云车痕。阴风折秋花，吹落洗头盆。蜷局念乡国，久客伤精魂。且复望虞渊，散发晞朝暾。
【游燕子矶】
漾舟下澄江，安稳废轻楫。遥空指苍翠，久行渐重叠。石藓秋更荒，皋兰露犹裛。孤亭四环望，风磴遂屡蹑。盘涡凫雁惊，幽窟蛟龙怗。恐触冯夷宫，俯听常震慑。诘屈双银杏，天半垂黄叶。波涛撼危岩，栩栩乱风蝶。东西吴楚间，舳舻邈相接。铁锁沈千年，金陵气久厌。苍凉金粟堆，时时见樵猎。凤凰无遗音，嶰竹谁更叶。浩歌怀美人，褰裳不可涉。徬徨江雾消，斜日照城堞。
【麦雨叹】
宁逢旱魃行，莫见商羊舞。小麦黄时赛田祖，汗流肩赪何太苦。霏霏霪雨连三旬，却恨炎曦在何所。咋日飞蛾空麦头，今朝麦尾生黄牛。麦中小虫名。嘉实几日作糠秕，长饥更待凉风秋。劝农使者来省耘，麦花布野扬苾芬。岂知仓庾有灾眚，翻嗔野老多传闻。频年屡歉蒙宽假，秋来并命鞭箠下。蛾兮牛兮何为者，靦然食我仓中粟，何不往遮使君马。
【戊申六月十七日齐鲁地大震歌以纪之】
冥海禺强立天门，啄害下人乘夜昏。耳间青蛇双噀火，蜿蜒竞与蛟螭奔。穿穷地肺作陶复，谽谺势欲无昆仑。大噬羵羊细蝼蚁，苍生履厚徒惛惛。千雷万霆伏床下，发声直夺飞廉魂。城郭跳踔金石走，六幕八柱手可扪。威斧怒划裂平壤，幽光腾闪疑陆浑。黄泉激水立千丈，虹霓交射相并吞。踉跄裸体走旷野，摩挲大树同鸱蹲。荒鸡不鸣狗乱吠，行冲南纪犹啍啍。闾门渐返寻骨肉，眼明喜见扶桑暾。恍疑中宵现妖梦，一时庆吊忘饔殄。共言巨鳌覆公餗，缩颈自请甘钳髡。高陵深谷瞥然改，岳渎亦失公侯尊。嗟尔东人出兵燹，版筑未就三冬温。焚巫暴尫测天意，疲氓忍使疮痏存。西方雨雹大如象，探丸篝火惊峰屯。野人习见尚云妄，监门何得彻九阍。三十年来增户口，祇愁庸调抛见孙。村头一夕遍磷火，旧鬼烦冤安足论。
【送王考功西樵归里】
生不愿封万户侯，但愿百岁无离忧。绕床呼卢醒复醉，瞢腾不觉清商流。向来思逐巫峡舟，时阮亭使蜀。君复垂翅归齐丘。瀛台荷花御沟柳，何时快作联镳游。忆昔神仙邈相接，紫骝并翦三花鬛。同时卿相皆雁行，天人忽堕修罗劫。回首刀碪梦犹怯，放臣意气凌荆聂。大江白浪高于山，歌笑中流掷轻楫。焦山古鼎龙鸟文，焦山有周鼎，出豪门。西樵为绘图赋诗传之，今将复往。驳荦颇类王司勋。苍松绿藓光不分，结成缥渺空中云。尘埋波滚不能没，人间再出愁絪缊。江天安可无此君，玉堂绮席何足云。一官再罢客常满，长斋绣佛矜迂诞。秋夜渐长日苦短，破除文字挥金碗。忽睨苍生肺肝热，银瓶欲上丝绳断。古来贤达皆转蓬，尼山片席何曾暖。鲛人泪迸明月珠，可怜弃掷沈泥涂。海水直下深万里，谁施铁网求珊瑚。朝来日射黄金铺，鹤盖成阴水接轸。空劳天上悬冰壸，吁嗟归休乎大夫。